
Ministru kabineta sēdes protokollēmums

Informatīvais ziņojums "Par konceptuālā ziņojuma "Par māksliniecisko kolektīvu vadītāju darba samaksas finansēšanas kārtības maiņu" pirmā risinājuma varianta izvērtēšanu un reformas turpināšanu"

· 1. Pieņemt zināšanai iesniegto informatīvo ziņojumu.
· 2. Kultūras ministrijai sagatavot un kultūras ministram līdz 2026. gada 31. decembrim noteiktā kārtībā iesniegt izskatīšanai Ministru kabinetā Ministru kabineta noteikumu projektu "Grozījumi Ministru kabineta 2015. gada 17. novembra noteikumos Nr. 649 "Kārtība, kādā pašvaldībām aprēķina un sadala valsts budžeta mērķdotāciju māksliniecisko kolektīvu vadītāju darba samaksai un valsts sociālās apdrošināšanas obligātajām iemaksām"", lai mazinātu administratīvo slogu pašvaldībām un Latvijas Nacionālajam kultūras centram saistībā ar atskaišu iesniegšanu par valsts budžeta mērķdotācijas izlietojumu māksliniecisko kolektīvu vadītāju darba samaksai un valsts sociālās apdrošināšanas obligātajām iemaksām, un, lai noteiktu māksliniecisko kolektīvu vadītāju mēnešalgu grupu un vienotu darba samaksas aprēķina metodiku.
· 3. Kultūras ministrijai sagatavot un kultūras ministram līdz 2026. gada 31. decembrim noteiktā kārtībā iesniegt izskatīšanai Ministru kabinetā Ministru kabineta noteikumu projektu "Grozījumi Ministru kabineta 2015. gada 28. jūlija noteikumos Nr. 440 "Kārtība, kādā tiek sadalīta valsts budžeta mērķdotācija to māksliniecisko kolektīvu vadītāju darba samaksai un valsts sociālās apdrošināšanas obligātajām iemaksām, kuru dibinātāji nav pašvaldības"", lai mazinātu administratīvo slogu tiem māksliniecisko kolektīvu dibinātājiem, kuri nav pašvaldības, un Latvijas Nacionālajam kultūras centram saistībā ar atskaišu iesniegšanu par valsts budžeta mērķdotācijas izlietojumu māksliniecisko kolektīvu vadītāju darba samaksai un valsts sociālās apdrošināšanas obligātajām iemaksām.
· 4. Kultūras ministrijai sagatavot un kultūras ministram līdz 2027. gada 1. aprīlim noteiktā kārtībā iesniegt izskatīšanai Ministru kabinetā Ministru kabineta noteikumu projektu "Grozījumi Ministru kabineta 2022. gada 26. aprīļa noteikumos Nr. 262 "Valsts un pašvaldību institūciju amatu katalogs, amatu klasifikācijas un amatu apraksta izstrādāšanas kārtība"", lai precizētu valsts un pašvaldību institūciju amata kataloga 40. saimi.
· 5. Informatīvā ziņojuma izpildi 2027. gadā un turpmākajos gados nodrošināt Kultūras ministrijas budžetā pieejamo resursu ietvaros, tajā skaitā atbilstoši turpmākajos gados gadskārtējā valsts budžeta un vidēja termiņa budžeta ietvara likumprojekta sagatavošanas un izskatīšanas procesā piešķirtajam finansējumam.

